ตุนเงิน4.6หมื่นล้านปล่อยกู้‘การศึกษา’
เตรียมเงิน 4.6 หมื่นล้านบาท รับมือเงินกู้การศึกษา
22 พ.ค. 2555

เตรียมเงิน 4.6 หมื่นล้านบาท รับมือเงินกู้การศึกษา
นายอารีพงศ์ ภู่ชอุ่ม ปลัดกระทรวงการคลัง ในฐานะประธานกองทุนเงินให้กู้ยืมเพื่อการศึกษา (กยศ.) เปิดเผยว่า ในปีการศึกษา 2555 นี้รัฐบาลมีเงินรองรับการกู้ยืมเงินของนักเรียน นักศึกษา ร่วม 4.6 หมื่นล้านบาท แยกเป็นกองทุนกู้ยืมเพื่อการศึกษา 4 หมื่นล้านบาท และดำเนินการภายใต้ กยศ. และโครงการเงินกู้เพื่อการศึกษาที่ผูกกับรายได้ในอนาคต (กรอ.) ตามมติคณะรัฐมนตรี (ครม.) เมื่อวันที่ 1 พ.ค.ที่ผ่านมา อีก 6,000 ล้านบาท
ปลัดกระทรวงการคลัง กล่าวว่า เดิมจะมีเพียง กยศ.ที่จะให้กู้เฉพาะผู้ที่ขาดแคลนทุนทรัพย์ แต่ในปีนี้จะเพิ่มกลุ่มในกลุ่มสาขาอาชีพที่ตลาดแรงงานขาดแคลนกว่า 300-400 สาขา โดยไม่ได้จำกัดรายได้ของครอบครัว
“จากการสำรวจพบว่าตลาดแรงงานยังต้องการสาขาอาชีพต่างๆ 300400 สาขา เช่น ครุศาสตร์ วิศวกรรม วิทยาศาสตร์ การส่งเสริมการเรียนอาชีวะ เงินกู้เหล่านี้จะช่วยได้ 9.7 แสนคน” นายอารีพงศ์ กล่าว